cyanic-selkie/wikianc huggingface dataset:
บอมบ์เดอะเบส
บอมบ์เดอะเบส (Bomb the Bass) เป็นกลุ่มดนตรีอังกฤษ ที่ตั้งขึ้นโดย ทิม ซิเมนอน โดยเริ่มจากตัดเพลง และ การมิกซ์เสียงในขณะที่เขากำลังเป็นดีเจอยู่ในช่วงกลางจนถึงปลายคริสต์ทศวรรษ 1980
เขาได้กล่าวไว้ว่า "การแซมเพิลเพลงได้ถูกรอยขีดข่วนทั้งที่กำลังเล่นกันสดๆหรือการแซมเพิลและการลูปด้านบนของจังหวะการเต้น ดังนั้นแนวความคิดเป็นหนึ่งในบอมมิงเดอะเบสที่มีความคิดที่แตกต่างกันกับการตัดเสียงเพลง บอมมิงเป็นกราฟฟิตีในการเขียนเช่นเดียวกัน เช่นคนในรถไฟที่อยากจะ บอมบ์ หรืออะไรประมาณนั้น "
สถานีรถไฟคาลัมบา
สถานีรถไฟคาลัมบา เปิดใช้งานเมื่อวันที่ 24 มกราคม ค.ศ. 1909 เป็นสถานีรถไฟบนเส้นทางรถไฟสายใต้ของการรถไฟแห่งชาติฟิลิปปินส์ ตั้งอยู่ที่เมืองคาลัมบา จังหวัดลากูนา โดยเป็นชุมทางที่เชื่อมระหว่างสายใต้หลักกับสายแยกบาตังกัส ซึ่งไปสิ้นสุดที่บาตังกัสซิตี ปัจจุบันสถานีแห่งนี้เป็นปลายทางของรถไฟชานเมืองด่วน
สถานที่สำคัญใกล้เคียง ได้แก่ เอสเอ็มซิตี, สถานีขนส่งผู้โดยสาร และศูนย์แพทย์คาลัมบา
โจ เพร์รี
โจ เพร์รี (Joe Perry) เกิดเมื่อวันที่ 13 สิงหาคม ค.ศ. 1974 ในวิสเบช เคมบริดจ์เชอร์ เป็นนักสนุกเกอร์อาชีพชาวอังกฤษ เขาได้รับฉายาว่า "เฟน พอตเตอร์" (Fen Potter) และยังมีอีกฉายา "สุภาพบุรุษ" (the Gentleman) เพราะลักษณะที่น่ารักของเขา เขายังได้ไปสอนการเล่นให้กับผู้คนอีกด้วย
เพร์รีขึ้นมาเล่นอาชีพตั้งแต่ปี 1991 และได้ติดอันดับท็อป 16 ครั้งแรกในปี 2002 เขาได้รองแชมป์รายการเก็นคะแนนครั้งแรกในยูโรเปียนโอเพน 2001 และ 13 ปีต่อมาได้รองแชมป์อีกครั้งในรายการอู๋ซีคลาสสิก ฤดูกาล 2013/2014 เพอร์รีประสบความสำเร็จมากที่สุดในการเข้าถึงรอบรองชนะเลิศในรายการเก็บคะแนนและเข้าถึงรอบก่อนชิงชนะเลิศ ถึง 4 สมัย นอกจากนี้เขายังได้แชมป์รายการเก็บคะแนนย่อยครั้งแรกในรายการอี้ชิงโอเพน 2013
อ้างอิง
1974
วาคึฟบังค์สปอร์คูลือบือ
วาคึฟบังค์สปอร์คูลือบือ (Vakıfbank Spor Kulübü) เป็นสโมสรวอลเลย์บอลหญิงที่ตั้งอยู่ในอิสตันบูล ประเทศตุรกี ก่อตั้งขึ้นในปี ค.ศ. 1986 โดยชนะเลิศการแข่งขันวอลเลย์บอลหญิงชิงแชมป์สโมสรโลก 4 สมัย (2014, 2018, 2019 และ 2022) ชนะเลิศการแข่งขันซีอีวีวิมินส์แชมเปียนส์ลีก 5 สมัย (ฤดูกาล 2010–11, 2012–13, 2016–17, 2017–18 และ 2021–2022) และชนะเลิศการแข่งขันเตอร์กิชวิมินส์วอลเลย์บอลลีก 12 สมัยซึ่งเป็นหนึ่งในสโมสรวอลเลย์บอลหญิงชั้นนำของโลก
ตั้งแต่วันที่ 23 ตุลาคม 2012 ถึงวันที่ 22 มกราคม 2014 ทีมสามารถเก็บชัยชนะได้ 73 เกมในการแข่งขันระดับประเทศและระดับนานาชาติอย่างเป็นทางการทั้งหมด ซึ่งได้รับการยอมรับว่าเป็นสถิติโลกโดย กินเนสส์บุ๊ค สโมสรชนะเกมอย่างเป็นทางการทั้งหมด 52 เกมที่เล่นระหว่างฤดูกาล 2012–13 และเกมอย่างเป็นทางการทั้งหมด 51 เกมที่เล่นในปี 2013 วาคึฟบังค์ ชนะได้ถ้วยรางวัลแชมป์ทั้ง 5 รายการโดยไม่แพ้ใครในฤดูกาล 2012–13 โดยเป็นสโมสรในประวัติศาสตร์วอลเลย์บอลที่ประสบความสำเร็จอย่างมาก
สนามกีฬา
ตั้งแต่ปี 2016 สโมสรวาคึฟบังค์อิสตันบูล ได้แข่งขันในเกมเหย้าของพวกเขาที่ วาคึฟบังค์สปอตส์แพลิส (VakıfBank Spor Sarayı) ในอิสตันบูลสนามกีฬาแห่งนี้สามารถรองรับผู้ชมได้ถึง 2,000 คน
สมาชิกทีมปัจจุบัน
ข้อมูลสมาชิกทีม 2023-2024
หัวหน้าทีม
รายชื่อหัวหน้าทีมสมัยที่ผ่านมา
หัวหน้าผู้ฝึกสอน
รายชื่อหัวหน้าผู้ฝึกสอนทีมสมัยที่ผ่านมา
ผู้สนับสนุน
รายชื่อหัวหน้าผู้ฝึกสอนทีมสมัยที่ผ่านมา 1 บริษัทประกันภัย 2 สถาบันการเงิน 3 บริษัทโทรคมนาคม
ผู้ผลิตชุด
รายชื่อผู้ให้บริการเครื่องแบบ
อดีตผู้เล่น
ผู้เล่นในประเทศ
ผู้เล่นชาวยุโรป
ผู้เล่นที่ไม่ใช่ชาวยุโรป
เกด
เกด หรือ ราชายตนะ เป็นพันธุ์ไม้มงคลพระราชทานและดอกไม้ประจำจังหวัดประจวบคีรีขันธ์ ชื่อเกดปรากฏในวรรณคดีเรื่องขุนช้างขุนแผนและรามเกียรติ์ (เรื่องหลังเป็นพระราชนิพนธ์ในรัชกาลที่ 1) ในพุทธประวัติ ต้นราชายตนะเป็นที่ประทับในสัปดาห์ที่ 7 หลังจากการตรัสรู้
ลักษณะทางพฤกษศาสตร์
เป็นต้นไม้ขนาดกลางถึงขนาดใหญ่ มีน้ำยางขาว สูง 15-25 เมตร เรือนยอดแน่นทึบเป็นพุ่มกลม ลำต้น และกิ่งมักคดงอ เปลือกนอกสีน้ำตาลอมเทาหรือสีคล้ำ แตกเป็นสะเก็ดสี่เหลี่ยมหรือแตกเป็นร่องลึกตามยาว เปลือกในสีแดงอมน้ำตาลหรือชมพู ใบเดี่ยว เรียงเวียนสลับเป็นกลุ่มตอนปลายกิ่ง รูปไข่กลับหรือรูปรีแกมรูปไข่กลับ กว้าง 2.5-6 เซนติเมตร ยาว 5-12 เซนติเมตร ปลายมนกว้าง และหยักเว้า โคนสอบ ขอบเรียบ แผ่นใบหนา ด้านบนสีเขียวเข้มเป็นมัน ด้านล่างสีนวล เส้นแขนงใบเรียงขนานกันถี่เห็นไม่ชัด ก้านใบยาว 1.6-2 เซนติเมตร ดอกเดี่ยวหรือเป็นช่อกระจุกสั้น ออกตามง่ามใบและเหนือรอยแผลใบปลายดอกชี้ลง ดอกสีเหลืองอ่อน กลิ่นหอมเล็กน้อย กลีบเลี้ยง 6 กลีบ เรียงเป็น 2 วง วงละ 3 กลีบ กลีบดอกโคนติดกันเป็นหลอดสั้น ๆ ปลายแยกเป็นแฉกรูปใบหอก 6 แฉก เกสรเพศผู้สมบูรณ์และไม่สมบูรณ์อย่างละ 6 อัน เรียงสลับกัน รังไข่มีขนนุ่มทั่วไป ผลกลมรี กว้าง 0.9-1.1 เซนติเมตร ยาว 1.4-2 เซนติเมตร ส่วนบนมีก้านเกสรเพศเมียติดค้างอยู่เป็นติ่งแหลม ฐานผลมีกลีบเลี้ยงที่เจริญขึ้นมารองรับ ผลสุกสีเหลืองหรือเหลืองอมส้ม เนื้อนุ่ม มี 1-2 เมล็ด เมล็ดแข็ง สีน้ำตาลแดงเป็นมัน รูปไข่ ยาว 1-1.5 เซนติเมตร
การกระจายพันธุ์
พบในอนุทวีปอินเดีย: บังกลาเทศ, อินเดีย และศรีลังกา; อินโดจีน: กัมพูชา, พม่า, ไทย และเวียดนาม ในประเทศไทยพบในภาคตะวันออกเฉียงใต้ ภาคตะวันตกเฉียงใต้ และภาคใต้ ขึ้นกระจัดกระจายในป่าดิบ บนพื้นที่ดินร่วนปนทรายใกล้ฝั่งทะเล และตามเขาหินปูนบนเกาะที่ไม่สูงจากระดับน้ำทะเลมากนัก
สาธารณสุขในประเทศเวียดนาม
อายุขัยเพศชายกับหญิงของประชากรในประเทศเวียดนามเพิ่มขึ้นเฉลี่ย 2 ปี ในช่วงเวลาปี ค.ศ. 2000 และ 2012 ซึ่งเป็นครึ่งหนึ่งของอายุขัยเฉลี่ยของกลุ่มประเทศโลก
ทุพโภชนาการ เกิดขึ้นในทุกจังหวัดของประเทศ ซึ่งเกิดขึ้นทุกเพศและทุกวัย ส่วนอัตราภาวะการตายของทารกยังค่อนข้างน่าเป็นห่วง ในปี ค.ศ. 2001 รัฐบาลได้ให้งบประมาณในเรื่องสาธารณสุขน้อยกว่าร้อยละ 0.6 จากผลิตภัณฑ์มวลรวมในประเทศ หรือ จีดีพี รัฐบาลจะให้งบประมาณในการรักษาพยาบาลร้อยละ 20 ส่วนอีกร้อยละ 80 ประชากรจะต้องจ่ายเงิน
ดาวเคราะห์ที่เอื้อชีวิตกว่าโลก
ดาวเคราะห์ที่เอื้อชีวิตกว่าโลก (superhabitable planet) คือ ประเภทของดาวเคราะห์นอกระบบหรือดวงจันทร์นอกระบบ ที่มีสภาวะที่เหมาะสมต่อการกำเนิด การวิวัฒนาการของสิ่งมีชีวิต และ ความหลากหลายทางชีวภาพที่มากกว่าโลก แนวคิดนี้ได้มีการเสนอครั้งแรกใน ค.ศ. 2014 โดยเรอเน เฮ็ลเลอร์ และจอห์น อาร์มตรอง ที่ได้มีการเสนอเรื่องของความเป็นไปได้ของดาวเคราะห์นอกระบบที่อาจมีสภาพแวดล้อมที่แตกต่างจากโลก แต่มีเหมาะสมสำหรับสิ่งมีชีวิตมากกว่าโลก โดยตั้งสมมติฐานว่าน้ำจำเป็นต่อการดำรงชีวิตของสิ่งมีชีวิต โลกอาจไม่ใช่สภาวะที่สามารถสร้างความหลากหลายทางชีวภาพสูงสุดที่เป็นไปได้
เฮ็ลเลอร์และอาร์มสตรองได้ชี้ให้เห็นว่า ดาวเคราะห์หินที่อยู่ในเขตที่อยู่อาศัยได้นั้น ไม่ใช่ทุกดวงที่จะสามารถอยู่อาศัยได้ รวมไปถีง ความร้อนจากแรงไทดัล อาจทำให้มีสภาวะเหมาะสมต่อการเกิดขึ้นของสิ่งมีชีวิตบนดาวเคราะห์ ที่โคจรอยู่นอกเหนือเขตที่อยู่อาศัยได้ อาทิเช่น มหาสมุทรใต้แผ่นน้ำแข็งของดวงจันทร์ยูโรปา ที่โคจรอยู่รอบดาวพฤหัสบดี ทั้งสองได้เสนอคุณลักษณะที่อาจทำให้ดาวเคราะห์นั้น ๆ มีสภาวะเอื้อชีวิตมากกว่าโลก อ้างอิงจาก มวลของดาวเคราะห์ ประเภทของดาวฤกษ์ และ ระยะห่างจากดาวฤกษ์ ทั้งสองได้ตั้งสมมติฐานว่าดาวเคราะห์ที่เอื้อชีวิตกว่าโลก จะตองใหญ่กว่า อุ่นกว่า โคจรอยู่รอบดาวฤกษ์ประเภท K (K-type star) และเก่าแก่กว่าโลก การที่จะวัดว่าดาวเคราะห์นั้น ๆ เอื้อชีวิตกว่าโลกหรือไม่นั้น ต้องห้ามยึดความเหมาะสมสำหรับการดำรงชีวิตของมนุษย์ (anthropocentric) แต่วัดจากความเหมาะสมสำหรับสิ่งมีชีวิตชีวภาพ (biocentric)
Hartogiopsis
Hartogiopsis เป็นสกุลของพืชดอกที่อยู่ในวงศ์ Celastraceae. มีเพียงสปีชีส์เดียวคือ Hartogiopsis trilobocarpa (Baker) H.Perrier
Myrmica rugulosa
Myrmica rugulosa เป็นมดชนิดหนึ่งที่อยู่ในวงศ์ Formicidae
มีถิ่นกำเนิดในยุโรป
เอ.เจ.พลาสท์
ประวัติ
ก่อตั้งขึ้นเมื่อวันที่ 25 มีนาคม 2530 เพื่อดำเนินการผลิตและจำหน่ายแผ่นฟิล์ม BOPP และได้ถูกแปรสภาพเป็นบริษัทมหาชนจำกัดเมื่อ 3 พฤษภาคม 2537 โดยโรงงานแห่งแรกตั้งอยู่เขตบางขุนเทียน กรุงเทพฯ ต่อมาได้ย้ายโรงงานไปตั้งอยู่ที่การนิคมอุตสาหกรรมแหลมฉบัง จังหวัดชลบุรี บริษัทได้ขยายสายการผลิตแผ่นฟิล์ม BOPP สายที่สอง และได้เพิ่มสายการผลิตแผ่นฟิล์ม BOPET และขยายสายการผลิตแผ่นฟิล์ม METALLIZED เมื่อกลางปี 2544 และได้เพิ่มสายการผลิตแผ่นฟิล์ม BOPP สายที่สาม และแผ่นฟิล์ม METALLIZED สายที่สองเมื่อปลายไตรมาสที่สองและไตรมาสที่สามของปี 2546
บริษัทเพิ่มสายการผลิตแผ่นฟิล์ม BOPET สายที่สองในปลายปี 2547 และได้เพิ่มสายการผลิตแผ่นฟิล์ม BOPA (Nylon)เมื่อต้นปี 2549 ในปี 2551 ได้เพิ่มสายการผลิต BOPP สายที่สี่อีกหนึ่งสายการผลิตและในปี 2552 ได้ลงทุนเพิ่มในสายการผลิตแผ่นฟิล์ม METALLIZED สายที่สาม และเพิ่มสายการผลิตแผ่นฟิล์ม BOPA สายที่สองเมื่อไตรมาสแรกของปี 2554 และเพิ่มสายการผลิตแผ่นฟิล์ม BOPET สายที่สามเมื่อไตรมาสที่สองของปี 2555 และมีการขยายสายการผลิตแผ่นฟิล์ม BOPP สายที่ห้าในปี 2556
การประกอบธุรกิจ
บริษัทเป็นผู้ผลิตและจำหน่ายแผ่นฟิล์ม BOPP แผ่นฟิล์ม BOPET แผ่นฟิล์ม Metallized และแผ่นฟิล์ม BOPA (Nylon) ซึ่งเป็นแผ่นฟิล์มที่ใช้กันแพร่หลายใน อุตสาหกรรมบรรจุภัณฑ์ อุตสาหกรรมผลิตเทปคาสเซท อุตสาหกรรมอาหารชนิดน้ำและแช่แข็ง ซึ่งแผ่นฟิล์มทั้งสี่ประเภทนี้สามารถใช้ร่วมกันหรือทดแทนกันได้
กุ้ง
กุ้ง จัดอยู่ในไฟลัมสัตว์ไม่มีกระดูกสันหลัง ชั้น Crustacea อันดับ Decapoda มีด้วยกันหลายวงศ์ กุ้งเป็นสัตว์น้ำ หายใจด้วยเหงือก ลำตัวยาว แบนหรือกลม แบ่งเป็นปล้อง ๆ เปลือกที่หุ้มท่อนหัวและอกคลุมมาถึงอกปล้องที่ 8 ส่วนใหญ่กรีมีลักษณะแบนข้าง ก้ามและขาอยู่ที่ส่วนหัวและอก มี 10 ขา มีทั้งในน้ำจืดและน้ำเค็ม โดยปกติชอบหลบซ่อนตัวอยูเงียบ ๆ ตามพื้นน้ำหรือในซอกมืด ๆ จะออกหากินในเวลากลางคืน กุ้งกินทั้งพืชและสัตว์เป็นอาหาร เช่น กิน กุ้งด้วยกันเอง ลูกปลา ไส้เดือน สัตว์หน้าดินขนาดเล็กชนิดต่าง ๆ ข้าว เนื้อมะพร้าวตลอดจนซากสัตว์ สามารถแบ่งออกได้หลายชนิด เช่น กุ้งกุลาดำ กุ้งก้ามกราม กุ้งนาง กุ้งหลวง กุ้งก้ามเกลี้ยง กุ้งตะกาด กุ้งตะเข็บ กุ้งฝอย กุ้งหัวแข็ง กุ้งหัวโขน กุ้งขาว กุ้งรู กุ้งหิน กุ้งดีดขัน กุ้งแชบ๊วย กุ้งเครย์ฟิช ส่วนประกอบของเปลือกกุ้งส่วนใหญ่เป็นไคติน รองลงมาก็เป็นจำพวกแร่ธาตุ โปรตีน ส่วนของไขมัน เป็นต้น
ชาวรัสเซีย
ชาวรัสเซีย (русские) เป็นกลุ่มชาติพันธุ์สลาฟตะวันออกที่อาศัยอยู่ในยุโรปตะวันออกโดยมีบรรพบุรุษ วัฒนธรรม และประวัติศาสตร์ร่วมกันเป็นชาวรัสเซีย ส่วนใหญ่พูดภาษากลุ่มสลาวิก ซึ่งเป็นภาษาแม่ของชาวรัสเซีย และนับถือคริสตจักรออร์ทอดอกซ์มาตั้งแต่คริสต์ศตวรรษที่ 11 พวกเขาเป็นชาติสลาฟที่มีจำนวนมากที่สุด และเป็นชาติที่มีจำนวนมากที่สุดในทวีปยุโรป จากผู้พูดภาษารัสเซียบนโลกรวม 258 ล้านคน เกือบ 134 ล้านคนมีเชื้อสายรัสเซีย
กฎของโคแทนเจนต์
ในตรีโกณมิติ กฎของโคแทนเจนต์ (law of cotangents) เป็นความสัมพันธ์ระหว่างความยาวด้านของรูปสามเหลี่ยมและโคแทนเจนต์ของครึ่งหนึ่งของมุมทั้งสาม
เช่นเดียวกับกฎของไซน์ที่ความสัมพันธ์ของปริมาณต่าง ๆ มีค่าเท่ากับรัศมีของวงกลมล้อมรอบสามเหลี่ยม ขณะที่กฎของโคแทนเจนต์สัมพันธ์กับรัศมีของรูปวงกลมแนบในของรูปสามเหลี่ยม
กำหนดให้ชื่อของด้านและมุมเป็นไปตามรูปที่ 1 เมื่อ
,
b
c
เป็นความยาวด้านทั้งสาม,
A
C
เป็นจุดยอดที่อยู่ตรงข้ามด้านทั้งสามตามลำดับ,
α
β
γ
เป็นมุมที่จุดยอดนั้น,
s
เป็นครึ่งหนึ่งของเส้นรอบรูปของรูปสามเหลี่ยม (semiperimeter) โดยที่
, และ
r
เป็นรัศมีของวงกลมแนบใน กฎของโคแทนเจนต์นั้นกล่าวว่า
และนอกจากนี้รัศมีของวงกลมแนบในหาได้จาก
ลัทธิเต๋า
ศาสนาเต๋ากำเนิดขึ้นราวศตวรรษที่ 4 ก่อนคริสต์ศักราช โดยรับแนวคิดทางจักรวาลวิทยาจากสำนักยินหยาง และแนวปฏิบัติตนให้สอดคล้องกับวัฏจักรของธรรมชาติตามคัมภีร์อี้จิง ต่อมาใช้เต้าเต๋อจิงของเล่าจื๊อและคัมภีร์จวงจื๊อเป็นคัมภีร์หลักประจำศาสนา ถึงสมัยราชวงศ์ฮั่น ลัทธิเต๋าในจ๊กก๊กเริ่มมีองค์กรและพิธีกรรมเป็นระบบ จนถึงปัจจุบันศาสนาเต๋าแบ่งเป็น 2 นิกายหลักคือ สำนักฉวนเจินและสำนักเจิ้งอี หลังสมัยของเล่าจื๊อและจวงจื๊อ มีการจัดสารบบวรรณกรรมศาสนาเต๋าต่าง ๆ จนได้เป็นคัมภีร์เต้าจั้งและพิมพ์เผยแพร่ตามรับสั่งของจักรพรรดิจีน และเป็นศาสนาประจำชาติจีนมาตลอดจนหลังคริสต์ศตวรรษที่ 17 จึงไม่ได้อยู่ในอุปถัมภ์ของราชสำนัก
ปัจจุบัน ศาสนาเต๋าเป็นหนึ่งในห้าศาสนาที่ได้รับการรับรองอย่างเป็นทางการในประเทศจีนและประเทศไต้หวัน แม้ศาสนานี้จะไม่แพร่หลายนอกประเทศจีนนัก แต่ก็พบว่ามีศาสนิกชนจำนวนหนึ่งในฮ่องกง มาเก๊า และเอเชียตะวันออกเฉียงใต้
จริยศาสตร์
หัวข้อทางจริยศาสตร์หลักของคัมภีร์เต้าเต๋อจิงของเล่าจื๊อและคัมภีร์จวงจื๊อ พุ่งเน้นความสนใจไปที่สภาวะ "อู๋เหวย" ได้แก่ ความเป็นธรรมชาติ ความเรียบง่าย ไม่ขัดเกลา และความเป็นอิสระจากแรงปรารถนา
เต๋า และเต๋อ
เต๋า หมายถึง "มรรคา" ซึ่งสื่อความหมายในแง่ของวิถีทาง และหลักการ โดยในลัทธิเต๋า "มรรคา" หรือ 道 หมายถึงสิ่งที่เป็นธรรมชาติ เกิดมีขึ้นเอง เป็นนิรันดร์ ไร้ชื่อเรียกขาน และไม่สามารถอธิบายได้ สิ่งนี้เป็นทั้งจุดเริ่มต้นของสรรพสิ่ง และเป็นวิถีที่ทุกสรรพสิ่งดำเนินไปตาม. เต๋าได้รับการเรียกขานว่าเป็น "การไหลไปของเอกภพ", เป็น "มโนทัศน์ที่จำเป็นด้วยเหตุผลเชิงภววิทยา" (conceptually necessary ontological ground) หรือ "การสาธิตให้ปรากฏโดยธรรมชาติ" นอกจากนี้ "เต๋า" ยังหมายถึงสิ่งที่แต่ละบุคคลและแต่ละสิ่งมีแผ่ซ่านอยู่ภายใน (อัพภันตรภาพ หรือ immanence) ตนเอง
การภวนาและดำรงตนอยู่ในวิถีแห่งเต๋าย่อมทำให้เกิดผลประเสริฐเรียกว่า "เต๋อ" ซึ่งหมายถึงคุณธรรม หรือพลัง
คู่ซี้ต่างพันธุ์
คู่ซี้ต่างพันธุ์  (One A Stormy Night) ออกฉายเมื่อวันที่  10 ธันวาคม พ.ศ. 2548 เป็นเรื่องราวเกี่ยวกับแพะและหมาป่าที่เป็นมิตรกั น
เนื้อเรื่อง
เรื่องเริ่มต้นมาจาก เมย์ แพะที่เข้าไปหลบฝนในกระท่อมแห่งหนึ่ง ระหว่างที่ติดฝนอยู่นั้น เมย์ได้ยินเสียงสัตว์ตัวอื่นเข้ามาหลบฝนในกระท่อมด้วย เมย์ได้ยินเสียงกีบเท้าจึงเดาว่า เป็นแพะเช่นเดียวกับตัวเอง(ในกระท่อมมืดมาก มองอะไรไม่เห็น)
เมย์เริ่มสนทนากับผู้มาใหม่ และพบว่า พวกเขาเข้ากันได้ดี และมีอะไรเหมือนๆกันหลายอย่าง เช่นเรื่องที่กลัวเสียงฟ้าร้อง เรื่องที่ไม่มีแม่ เมื่อพายุสงบแล้ว พวกเขาจึงแยกย้ายกันไป โดยเมย์ได้ชวนเพื่อนใหม่ของเขาให้มากินอาหารกลางวันด้วยกันที่หน้ากระท่อมแห่งนี้ในวันรุ่งขึ้น โดยให้ใช้รหัสว่า"ในคืนพายุกระหน่ำ"เพื่อให้จำกันได้
วันรุ่นขึ้น เมย์ตกใจแทบสิ้นสติเมื่อพบว่าเพื่อนใหม่ของเขาเป็นหมาป่า(ชื่อว่า การ์ป)ศัตรูตัวฉกาจของเผ่าพันธุ์ตน แต่ทั้งคู่ก็ยังคงเป็นเพื่อนกันได้ดี
จนกระทั่งวันหนึ่ง ฝูงหมาป่าของก๊าบได้ออกล่าเหยื่อที่สถานที่ๆกาบุนัดพบกับเมย์ไว้พอดี ก๊าบจึงได้ช่วยให้เมย์หนีไป ทำให้ทั้งฝูงแพะและฝูงหมาป่ารู้ว่าทั้งสองเป็นเพื่อนกัน
ฝูงแพะกดดันให้เมย์ไปล้วงความลับเรื่องของหมาป่ามาจากการ์ป เช่นเรื่อง ฝูงหมาป่าจะออกล่าที่ไหน การ์ปเองก็โดนบังคับให้ล้วงความลับเรื่องของแพะมาจากเมย์เช่นกัน หากไม่ทำจะถือว่าเป็นการทรยศต่อเผ่าพันธุ์ และผลตอบแทนก็คือความตาย
วันต่อมาทั้งคู่นัดพบกันที่ริมฝั่งแม่น้ำ ระหว่างนั้นมีฝนตกลงมา ทั้งคู่จึงข้ามแม่น้ำไปเพื่อจะหลบฝน ระหว่างทางเมย์พลัดตกลงไปในแม่น้ำที่เชี่ยวกราก แต่ได้การ์ปช่วยไว้ จากนั้นการ์ปได้สารภาพกับเมย์ว่าตัวเองกำลังจะหลอกใช้เมย์ แต่เขาทำไม่ได้ เมย์จึงบอกว่าเช่นเดียวกัน ตัวเองก็กำลังจะหลอกใช้การ์ป
ทั้งคู่คิดว่าเมื่อเรื่องมาถึงขั้นนี้แล้ว เมื่อเรื่องที่ทั้งคู่เป็นเพื่อนกันไม่เป็นความลับอีกต่อไป ทั้งคู่จึงตัดสินใจที่จะไปหาที่ๆทั้งคู่จะอยู่ด้วยกันได้ แล้วกระโจนลงแม่น้ำไป
เมื่อทั้งคู่ฟื้นขึ้นมา ก็เห็นทุ่งหญ้า และภูเขาหิมะอยู่เบื้องหน้า จึงตัดสินใจจะข้ามภูเขาลูกนั้นไป เพราะเชื่อว่าอีกฝั่งหนึ่งจะต้องมีป่าเขียวขจี ที่ทั้งคู่จะอยู่ด้วยกันได้
ระหว่างนั้น ฝูงหมาป่าโกรธแค้นมากต่อการทรยศของการ์ป จึงได้ตามพวกเขามา แต่การ์ปและเมย์ก็หนีไปได้ และขึ้นไปบนภูเขาหิมะนั้น
ระหว่างทางพายุหิมะแรงมาก จนเมย์ล้มลงและเดินทางต่อไม่ไหว การ์ปจึงขุดโพรงให้เมย์นอนพัก เมย์ได้บอกกับการ์ปว่า ให้การ์ปกินเขาได้ ให้ทำเหมือนไม่เคยเป็นเพื่อนกับเขา และกินเขาได้เลย ไม่งั้นก็จะตายกันทั้งคู่ แต่การ์ปไม่ทำ และยังพยายามจะขุดหาหญ้าให้เมย์กิน
แล้วการ์ปก็เห็นว่า ฝูงหมาป่าตามพวกเขามาถึงที่นี่ การ์ปนึกถึงคำพูดต่างๆของเมย์ แล้วตัดสินใจกระโจนเข้าต่อสู้กับฝูงหมาป่าเหล่านั้น แต่ระหว่างนั้นได้เกิดหิมะถล่มขึ้น ทั้งฝูงหมาป่าและการ์ปจึงโดนหิมะถล่มใส่
รุ่งขึ้นเมย์ได้เดินทางต่อไปจนถึงป่าเขียวขจีโดยไม่มีก๊าบ เมย์เสียใจมากที่การ์ปหายไปโดยไม่รู้ว่าอยู่ที่ไหน และคิดว่าถ้าตนไม่บอกให้ก๊าบกินเขาได้ละก็ ก๊าบก็คงจะอยู่ข้างๆเขาไปแล้ว
แล้วเมย์ก็ได้ยินเสียงพวกลิงในป่านั้นตะโกนว่า หมาป่ามา เมย์มั่นใจว่าเป็นการ์ปจึงรีบวิ่งไปหา และได้พบการ์ปจริงๆ แต่กลับถูกการ์ปจับไปขังไว้เพื่อจะได้กินเนื้อ เมย์จึงได้รู้ว่า การ์ปความจำเสื่อมจากการโดนหิมะถล่ม เมย์พูดขึ้นว่า ถ้าโดนการ์ปตอนนั้นกิน เขาจะไม่เสียใจเลย แต่นี่ไม่ใช่การ์ปอีกต่อไปแล้ว เขาไม่อยากถูกหมาป่าตัวหนึ่งกิน เป็นอย่างนี้ละก็ พวกเขาไม่น่าข้ามภูเขาหิมะนั่นมาเลย ถ้าทุกอย่างจะจบลงอย่างนี้ พวกเขาไม่น่าจะพบกัน"ในคืนพายุกระหน่ำ"นั่นเลย
การ์ปสะดุ้งกับคำว่า"ในคืนพายุกระหน่ำ"และจำเรื่องราวทั้งหมดได้ ทั้งคู่ออกไปดูดวงจันทร์ด้วยกันและสัญญาว่าจะอยู่ด้วยกันตลอดไป
มิลิน ดอกเทียน
มิลิน ดอกเทียน (เกิด 11 พฤศจิกายน พ.ศ. 2539) ชื่อเล่น น้ำหนึ่ง เป็นอดีตสมาชิกไอดอลหญิงวงบีเอ็นเคโฟร์ตีเอต (BNK48) เป็นอดีตสมาชิกทีมบีทรี (Team BIII) และทีมเอ็นไฟว์ (Team NV) และเป็นแบรนด์แอมบาสเดอร์ของสโมสรฟุตบอลบุรีรัมย์ ยูไนเต็ด ในฤดูกาล 2562–2563
แง้มหัวใจยัยน้องสาวจำเป็น
แง้มหัวใจยัยน้องสาวจำเป็น เป็นโปรเจ็กต์สื่อผสมของญี่ปุ่นที่สร้างโดย โกสต์ มิคาวะ โดยเริ่มต้นด้วยช่องยูทูบที่สร้างขึ้นในเดือนเมษายน 2020 โดยมีวิดีโอแรกที่อัปโหลดในวันที่ 1 พฤษภาคม 2020 โดยซีรีส์ไลท์โนเวลนั้นเขียนโดยโกสต์ มิคาวะ และวาดภาพประกอบโดย Hiten เริ่มตีพิมพ์โดย Media Factory ภายใต้สำนักพิมพ์ MF Bunko J ในเดือนมกราคม พ.ศ. 2564 มังงะที่ดัดแปลงโดย ยูมิกะ คานาเดะ ได้เริ่มเผยแพร่ทางออนไลน์ใน Shōnen Ace Plus ของคาโดกาวะโชเต็ง โดยไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ และมีการประกาศสร้างเป็นอนิเมะโทรทัศน์โดยสตูดิโอดีน มีกำหนดฉายในปีพ.ศ. 2567
มิลิน ดอกเทียน
ประวัติ
มิลิน ดอกเทียน (เกิด 11 พฤศจิกายน พ.ศ. 2539) ชื่อเล่น น้ำหนึ่ง เป็นไอดอลหญิงวงบีเอ็นเคโฟร์ตีเอต และเป็นสมาชิกทีมเอ็นไฟว์ (Team NV) เกิดที่จังหวัดสิงห์บุรี เธอศึกษาที่โรงเรียนพิบูลวิทยาลัยในระดับมัธยมศึกษาตอนปลาย และปัจจุบันน้ำหนึ่งจบการศึกษาจากมหาวิทยาลัยธรรมศาสตร์ คณะวิทยาศาสตร์และเทคโนโลยี สาขาวิชาวิทยาศาสตร์สิ่งแวดล้อม และเนื่องจากสาขาวิชาที่เธอจบการศึกษามา เธอจึงมีโอกาสได้ให้สัมภาษณ์เกี่ยวกับความคิดเห็นเกี่ยวกับสิ่งแวดล้อมอยู่บ่อยครั้ง
แง้มหัวใจยัยน้องสาวจำเป็น
เรื่องย่อ
หลังจากการแต่งงานใหม่ของพ่อทำให้อาซามุระ ยูตะ ได้อาศัยอยู่ร่วมกับอายาเสะ ซากิ สาวสวยอันดับหนึ่งของชั้นปีในฐานะพี่ชายและน้องสาว หลังจากได้เรียนรู้คุณค่าที่สำคัญเกี่ยวกับความสัมพันธ์ระหว่างชายหญิงโดยมองผ่านพ่อแม่ของพวกเขา เพราะต่างคนต่างโตมาในครอบครัวที่แยกทางกัน และเพื่อไม่ให้เกิดความบาดหมางในครอบครัว ยูตะและซากิสัญญาว่าจะรักษาระยะห่างที่เหมาะสมระหว่างกัน ซากินั้นขาดความรักความอบอุ่นจากครอบครัวและพยายามทำอะไรด้วยตัวคนเดียวมาโดยตลอด จนไม่รู้จักการพึ่งพาคนอื่น ขณะที่ยูตะก็สับสนกับการผูกสัมพันธ์ในฐานะพี่ชาย สิ่งที่ทั้งสองมีส่วนคล้าย ๆ กัน พวกเขาสองคนค่อย ๆ รู้สึกสบายใจที่จะอยู่ด้วยกัน
มิลิน ดอกเทียน
ไอดอล
น้ำหนึ่งเริ่มก้าวเข้าสู่การเป็นไอดอลผ่านการเข้าร่วมการทดสอบความสามารถต่าง ๆ เธอได้เข้าทดสอบความสามารถกับวงสเว็ตซิกซ์ทีน (ปรากฏในสารคดีของวง) แต่ไม่ได้รับการคัดเลือก ต่อมาในเดือนกรกฎาคม พ.ศ. 2559 เธอได้เข้าทดสอบความสามารถและได้รับคัดเลือกเป็นสมาชิกรุ่นแรกของวงบีเอ็นเคโฟร์ตีเอต และอยู่ในสถานะสมาชิกฝึกหัด ในการเปิดตัวอย่างเป็นทางการในงาน BNK48 The Debut เมื่อวันที่ 2 มิถุนายน พ.ศ. 2560 น้ำหนึ่งก็ได้รับเลือกให้เป็น 1 ใน 16 เซ็มบัตสึของซิงเกิล "อยากจะได้พบเธอ" ซึ่งเป็นซิงเกิลแรกของวง และในปีเดียวกัน ในงาน ''BNK48 WE WISH YOU! A Merry Christmas Fan Meet'' เธอก็ได้เลื่อนขั้นจากสมาชิกฝึกหัดเป็นสมาชิกทีมบีทรี ซึ่งเป็นทีมที่แสดงในเธียเตอร์ (โรงละคร) ของวง โดยที่ในทีมบีทรีสเตจที่ 1 เธออยู่ในยูนิตย่อยเพลง "เพื่อนคนพิเศษ" แต่ในปี พ.ศ. 2563 ได้มีการประกาศชัฟเฟิลทีม ทำให้เธอได้ย้ายไปสังกัดในทีมเอ็นไฟว์ และขึ้นแสดงในยูนิตย่อยเพลง "ถึงผิดก็ยอม" ในการแสดงของทีมเอ็นไฟว์สเตจที่ 1
แง้มหัวใจยัยน้องสาวจำเป็น
ช่องยูทูบ
ในขณะที่เขียนผลงานหลายชิ้น ผู้เขียน โกสต์ มิคาวะ ได้เรียนรู้เกี่ยวกับการมีอยู่ของผู้อ่านที่มีคำขอให้ "เจาะลึกชีวิตประจำวันของตัวละคร" เขาสนใจที่จะดูว่าอะไรจะเกิดขึ้นหากเขาพยายามเขียนงานที่ไม่ธรรมดา และตัดสินใจเขียนเรื่องราวที่แสดงถึงความสัมพันธ์ระหว่างพี่น้องต่างแม่
มิลิน ดอกเทียน
ไอดอล
ในเดือนมีนาคม พ.ศ. 2560 สมาชิกสามคนของวง ได้แก่ มิลิน ดอกเทียน (น้ำหนึ่ง), เฌอปราง อารีย์กุล (เฌอปราง) และนายิกา ศรีเนียน (แคนแคน) ได้เดินทางไปปรากฏตัวในฐานะตัวแทนประเทศไทยในงาน Fukuoka Asia Collection (FACo) ที่ประเทศญี่ปุ่น และยังได้รับโอกาสให้ไปร่วมเดินแบบอีกด้วย นอกจากนี้น้ำหนึ่งยังได้รับโอกาสให้เป็นผู้ถือลูกฟุตบอลของขบวนพาเหรดมหาวิทยาลัยธรรมศาสตร์ ในงานฟุตบอลประเพณีจุฬาฯ-ธรรมศาสตร์ ครั้งที่ 72 และได้ขึ้นแสดงพร้อมกับสมาชิกวงในงานเดียวกัน
และเมื่อวันที่ 29 สิงหาคม พ.ศ. 2562 น้ำหนึ่งและสมาชิกในวงอีก 3 คน ได้เข้าร่วมงานแถลงข่าวทุนการศึกษาค้นพบนักบินอวกาศไทยปี 3 กับโครงการ Discover Thailand’s Astronauts Scholarship Program 2019 และทางผู้จัดได้เปิดเผยว่าทั้งสี่คนจะได้เดินทางไปประเทศสหรัฐอเมริกาเพื่อเข้าร่วมค่ายดังกล่าวด้วยเช่นกัน และในเวลาต่อมา ทางโครงการก็ได้ลงคลิปแนะนำข้อสอบที่น้ำหนึ่งทำหน้าที่เป็นพิธีกรอีกด้วย
แง้มหัวใจยัยน้องสาวจำเป็น
ช่องยูทูบ
วิดีโอทั้งหมดในช่องยูทูบมีคำบรรยายเป็นภาษาอังกฤษ จีน สเปน และเวียดนาม
มิลิน ดอกเทียน
ไอดอล
ในวันที่ 2 ของงานจับมือ BNK48 7th Single 77 no Suteki na Machi e Handshake Event รอบเดือนธันวาคม พ.ศ. 2562 ได้มีการประกาศซิงเกิลที่ 8 "ไฮเทนชัน" ซึ่งน้ำหนึ่งได้รับเลือกให้เป็นเซ็นเตอร์ของเพลงนี้ รวมถึงเพลงรอง "โดดดิด่ง" ที่เป็นเพลงประกอบภาพยนตร์ "ไทบ้าน x BNK48 จากใจผู้สาวคนนี้" อีกด้วย นับว่าเป็นการได้รับตำแหน่งเซ็นเตอร์ครั้งแรกของเธอ
แง้มหัวใจยัยน้องสาวจำเป็น
ไลต์โนเวล
ไลต์โนเวลชุดนี้เขียนโดยโกสต์ มิคาวะและภาพประกอบโดย Hiten เผยแพร่โดย Media Factory ภายใต้สำนักพิมพ์ MF Bunko J โดยเล่มแรกวางจำหน่ายในวันที่ 25 มกราคม พ.ศ. 2564
มิลิน ดอกเทียน
ไอดอล
สำหรับงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563 เธอเลือกแต่งชุดในคอนเซปต์ "พระเอกคนจน บ้านอยู่ฝั่งธนท่าพระ" ซึ่งเป็นชุดลิเกตัวพระสีฟ้า สร้างความฮือฮาและประหลาดใจกับผู้เข้าแข่งขันผู้ร่วมงานและผู้ชมทางบ้าน พร้อมมาลัยธนบัตรที่ตัดต่อใส่รูปของเธอเข้าไป เป็น 1 ใน 3 ชุดยอดนิยมจากการจัดอันดับของเมมเบอร์ แต่เธอเป่ายิ้งฉุบแพ้ตั้งแต่รอบแรก อย่างไรก็ตามเธอก็ได้มอบธนบัตรของเธอให้กับเมมเบอร์ผู้ร่วมแข่งขันไปไม่น้อยเลยทีเดียว
แง้มหัวใจยัยน้องสาวจำเป็น
ไลต์โนเวล
ส่วนลิขสิทธิ์ในประเทศไทย วันที่ 21 กุมภาพันธ์ พ.ศ. 2564 สำนักพิมพ์ฟีนิกซ์ ได้ประกาศลิขสิทธิ์สำหรับการตีพิมพ์ไลต์โนเวลฉบับภาษาไทย
มิลิน ดอกเทียน
ไอดอล
น้ำหนึ่งได้ประกาศจบการศึกษาจาก BNK48 ในวันที่ 13 พฤศจิกายน พ.ศ. 2565 บนสเตจวันเกิดของเธอ (BNK48 Team NV 1st Stage "Theater no Megami" Namneung's Birthday Stage) และทำกิจกรรมร่วมกับวงจนถึงปลายเดือนธันวาคม พ.ศ. 2565 โดยสเตจจบการศึกษาของเธอจัดขึ้นในวันศุกร์ที่ 2 ธันวาคม พ.ศ. 2565 รอบ 19.00 น.​ ณ โรงละคร BNK48 (BNK48 The Campus) ซึ่งเป็นสเตจจบการศึกษาแบบกลุ่ม ขึ้นแสดงร่วมกับ กานต์ธีรา วัชรทัศนกุล​ (เนย)​, ณัฐรุจา ชุติวรรณโสภณ (แก้ว), พัศชนันนท์ เจียจิรโชติ (อร), อิสราภา ธวัชภักดี (ตาหวาน), พิมรภัส ผดุงวัฒนะโชค (โมบายล์), และ จิรดาภา อินทจักร (ปูเป้)
สำนักหอจดหมายเหตุแห่งชาติ
สำนักหอจดหมายเหตุแห่งชาติ (National Archives of Thailand) เป็นหน่วยงานสังกัดกรมศิลปากร กระทรวงวัฒนธรรม ก่อตั้งขึ้นเมื่อวันที่ 18 สิงหาคม พ.ศ. 2495 มีพันธกิจอนุรักษ์เอกสารจดหมายเหตุ (Archives) ไว้เป็นมรดกทางศิลปวัฒนธรรม พัฒนางานจดหมายเหตุทุกกระบวนงานให้มีคุณภาพได้มาตรฐาน และเป็นศูนย์ข้อมูลสารสนเทศเอกสารจดหมายเหตุ
แง้มหัวใจยัยน้องสาวจำเป็น
มังงะ
มังงะดัดแปลงวาดภาพประกอบโดยยูมิกะ คานาเดะ โดยเริ่มการตีพิมพ์ในเว็บ Shōnen Ace Plus ของคาโดกาวะโชเต็ง เมื่อวันที่ 16 กรกฎาคม พ.ศ. 2564
สำนักหอจดหมายเหตุแห่งชาติ
ของที่เก็บรักษา
สำนักหอจดหมายเหตุแห่งชาติจัดเก็บเอกสารจดหมายเหตุและบันทึกต่าง ๆ ของรัฐบาลและของสาธารณะมากกว่าหนึ่งล้านรายการ อาทิ เอกสารกระดาษ ใบตาล ภาพถ่าย รูปภาพ โปสเตอร์ วิดีโอเทป และการบันทึกเสียงตั้งแต่สมัยรัชกาลที่ 4 ถึงปัจจุบัน
สำนักหอจดหมายเหตุแห่งชาติมีปริมาณเอกสารในคลังเก็บเอกสาร ดังนี้
แง้มหัวใจยัยน้องสาวจำเป็น
อนิเมะ
มีการประกาศสร้างเป็นซีรีส์อนิเมะโทรทัศน์เมื่อวันที่ 24 กรกฎาคม พ.ศ. 2565 ภายในงาน "Natsu no Gakuensai 2022" ของสำนักพิมพ์ MF Bunko J ต่อมาวันที่ 23 กรกฎาคม พ.ศ. 2566 ได้รับการเปิดเผยว่าซีรีส์อนิเมะโทรทัศน์นี้ผลิตโดยสตูดิโอดีน ซึ่งกำกับซีรีส์อนิเมะโดย Takehiro Ueno เขียนบทโดย Mitsutaka Hirota และออกแบบตัวละครโดย Manabu Nii โดยมีกำหนดการฉายในปีพ.ศ. 2567
มิลิน ดอกเทียน
ชราไลน์ และ QUINNIES (ควินนี่ส์)
เมื่อวันที่ 19 พฤศจิกายน พ.ศ. 2564 ได้มีการเปิดเผยผ่านทางไลฟ์ Digital Live Studio (ตู้ปลา) ทางเพจ BNK48 ว่าจะมีการจัดงาน "BNK48 Charaline 1st Fanmeet" ตอน "สุภาพสตรีชราเทพี ณ วังเวงวิเวกวิเหวงโหวง" ซึ่งยูนิตชราไลน์นั้นประกอบด้วย มิลิน ดอกเทียน (น้ำหนึ่ง), กานต์ธีรา วัชรทัศนกุล​ (เนย)​, ณัฐรุจา ชุติวรรณโสภณ (แก้ว), พัศชนันนท์ เจียจิรโชติ (อร), และ อิสราภา ธวัชภักดี (ตาหวาน) ตามกำหนดการแรกจะมีการจัดแฟนมีตขึ้นในวันที่ 24-25 ธันวาคม พ.ศ. 2564 แต่เนื่องจากสถานการณ์การแพร่ระบาดของไวรัสโควิด-19 จึงได้เลื่อนการแสดงไปเป็นวันที่ 12-13 กุมภาพันธ์ พ.ศ. 2565 แทน นอกจากการแสดงนี้แล้ว ยูนิตชราไลน์ยังมีโปรเจกต์พิเศษ ​"BNK48 Charaline Verb of Feeling" ซึ่งเป็นการนำเพลงที่มีความสำคัญต่อสมาชิกในยูนิตแต่ละคนมาเรียบเรียงใหม่ 5 คน 5 เพลง พร้อมทั้งมี Promotional Video (PV) สำหรับแต่ละเพลงด้วย โดยของน้ำหนึ่งเป็นเพลงไฮเทนชัน (High Tension) ที่นำมาเรียบเรียงในสไตล์เร็กเก้
สำนักหอจดหมายเหตุแห่งชาติ
ของที่เก็บรักษา
หอจดหมายเหตุฯ มีเอกสารที่อ้างอิงถึงต่างประเทศจำนวนไม่มาก โดยนักวิจัยวัฒนธรรมชาวไทย ภูธร ภูมะธน กล่าวว่าเมื่อเขาต้องการค้นหาประวัติศาสตร์สมัยอยุธยา เขาต้องเดินทางไปที่หอจดหมายเหตุของประเทศฝรั่งเศส
ทั้งนี้ หอจดหมายเหตุฯ เป็นสถานที่เก็บรักษา "บันทึกการประชุมของสยามสมาคมในพระบรมราชูปถัมภ์" และ "ฟิล์มกระจกหลวงและภาพต้นฉบับ" ที่ได้รับการขึ้นทะเบียนเป็นความทรงจำแห่งโลก โดยองค์การศึกษา วิทยาศาสตร์ และวัฒนธรรมแห่งสหประชาชาติ (ยูเนสโก)
มิลิน ดอกเทียน
ชราไลน์ และ QUINNIES (ควินนี่ส์)
ต่อมาในงานแถลงข่าวเปิดตัวค่ายเพลง Independent Records ค่ายเพลงใหม่ในสังกัด iAM เมื่อวันที่ 27 กันยายน พ.ศ. 2565 ได้มีการประกาศว่าเมมเบอร์จากชราไลน์ทั้ง 5 คนจะมาเป็นเมมเบอร์ของวง QUINNIES (ควินนี่ส์) ซึ่งเป็นหนึ่งใน 6 โปรเจกต์เริ่มแรกของค่ายอีกด้วย เป็นการต่อยอดเพิ่มเติมจากโปรเจกต์ชราไลน์ที่ผ่านมา โดยผลงานแรกของพวกเธอจะถูกปล่อยออกมาในช่วงไตรมาสแรกของปี พ.ศ. 2566
สำนักหอจดหมายเหตุแห่งชาติ
หอจดหมายเหตุส่วนภูมิภาค
หอจดหมายเหตุแห่งชาติเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช ตั้งอยู่บนพื้นที่ราชพัสดุ จำนวน 75 ไร่ ณ ตำบลคลองห้า อำเภอคลองหลวง จังหวัดปทุมธานี ออกแบบอาคารโดย เกรียงไกร สัมปัชชลิต อธิบดีกรมศิลปากร อาคารมีลักษณะเป็นแบบสถาปัตยกรรมไทยประยุกต์สมัยรัชกาลที่ 9 และอารักษ์ สังหิตกุล วิศวกร อดีตอธิบดีกรมศิลปากร และตำแหน่งผู้บริหารในกระทรวงวัฒนธรรมอีกหลายตำแหน่ง เป็นวิศวกรผู้ออกแบบโครงสร้าง
มิลิน ดอกเทียน
การเลือกตั้งทั่วไปเซ็มบัตสึบีเอ็นเคโฟร์ตีเอต
น้ำหนึ่งได้เข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 โดยส่งใบสมัครในวันที่ 19 ตุลาคม พ.ศ. 2561 พร้อมกับวิดีโอการ "กลิ้ง" ไปส่งใบสมัครในบัญชีอินสตาแกรมส่วนตัวของเธอ สร้างความฮือฮาให้เหล่าแฟนคลับเป็นอย่างมาก หลังการประกาศผลด่วนในรอบแรกเมื่อวันที่ 12 ธันวาคม พ.ศ. 2561 ปรากฏว่าน้ำหนึ่งอยู่ในอันดับที่ 8 ด้วยคะแนนรวม 6,893 คะแนน แต่หลังการประกาศผลด่วนรอบที่ 2 กลางงานจับมือซิงเกิลที่ 4 ในวันที่ 12 มกราคม พ.ศ. 2562 น้ำหนึ่งกลับลงมาอยู่ที่อันดับ 13 สุดท้ายแล้วในงานประกาศผลการเลือกตั้งทั่วไปอย่างเป็นทางการเมื่อวันที่ 26 มกราคม พ.ศ. 2562 น้ำหนึ่งได้รับคะแนนทั้งหมด 28,134 คะแนน ทำให้เธอได้อันดับที่ 10 และเป็นหนึ่งในเซ็มบัตสึของซิงเกิลที่ 6 "บีกินเนอร์"
สำนักหอจดหมายเหตุแห่งชาติ
หอจดหมายเหตุส่วนภูมิภาค
อาคารประกอบด้วยกลุ่มอาคาร 4 ส่วน มีทางเชื่อมและลานอเนกประสงค์ รวมพื้นที่ใช้สอยประมาณ 23,000 ตารางเมตร ประกอบด้วย
มิลิน ดอกเทียน
การเลือกตั้งทั่วไปเซ็มบัตสึบีเอ็นเคโฟร์ตีเอต
นอกจากนี้เธอก็ได้เข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 โดยส่งใบสมัครเมื่อวันที่ 24 ธันวาคม พ.ศ. 2562 พร้อมกับวิดีโอการส่งใบสมัครด้วยการ "ร่ายคาถา" เช่นเดียวกับปีก่อนหน้า ด้วยอันดับคาดหวังที่อันดับ 5 ต่อมาในวันที่ 14 กุมภาพันธ์ พ.ศ. 2563 ได้มีการประกาศผลด่วนรอบแรก และน้ำหนึ่งได้รับคะแนนไปทั้งสิ้น 7,317 คะแนน อยู่ในอันดับที่ 5 จากนั้นในการประกาศผลด่วนรอบที่ 2 ผ่านวิดีโอบน YouTube ในวันที่ 10 มีนาคม พ.ศ. 2563 ซึ่งไม่ประกาศผลคะแนน น้ำหนึ่งมีคะแนนอยู่ในอันดับที่ 9 จนเมื่อวันที่ 19 เมษายน พ.ศ. 2563 ซึ่งมีการประกาศผลอย่างเป็นทางการผ่านวิดีโอคอนเฟอร์เรนซ์และถ่ายทอดสดออนไลน์ น้ำหนึ่งได้รับคะแนนทั้งหมด 28,116 คะแนน สุดท้ายแม้จะอยู่ในอันดับที่ 10 ไม่เปลี่ยนแปลงไปจากการเลือกตั้งครั้งก่อนและไม่ได้เป็นอย่างที่ดั่งปรารถนา แต่เธอก็ได้ใจแฟนคลับจากความฮาในความเล่นใหญ่ของเธอไปไม่ใช่น้อย ซึ่งอันดับที่ 10 นี้เองก็ทำให้เธอเป็นหนึ่งในเซ็มบัตสึของซิงเกิลที่ 9 "เฮฟวีโรเทชัน"
ในช่วงต้นปี พ.ศ. 2565 ที่ผ่านมา เมื่อทางวงได้ประกาศเปิดรับสมัครเมมเบอร์ที่จะเข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 เธอก็ได้ลงสมัครด้วยในวันที่ 24 มกราคม พ.ศ. 2565 กับวิดีโอส่งใบสมัครในธีม "ผจญภัย" ในอินสตาแกรม ของเธอ ดังเช่นปีที่ผ่าน ๆ มา พร้อมระบุอันดับที่คาดหวังไว้ที่อันดับ 1 สำหรับการประกาศผลด่วนรอบแรกในวันที่ 11 มีนาคม พ.ศ. 2565 นั้น เธอมีคะแนนอยู่ในอันดับที่ 2 ด้วยจำนวนโทเค่น1 รวม 10,544.14 โทเค่น จากนั้นในวันที่ 24 มีนาคม พ.ศ. 2565 ได้มีการประกาศผลด่วนรอบที่สอง ซึ่งเธออยู่ในอันดับที่ 4 ต่อเนื่องมาจนถึงการประกาศผลสุดท้ายในวันที่ 9 เมษายน พ.ศ. 2565 ด้วยโทเค่นสะสมทั้งหมด 89,341.03 โทเค่น ส่งผลให้เธอได้เป็นหนึ่งในเซมบัตสึของเพลง "บีลีฟเวอส์" (Believers) ซิงเกิลลำดับที่ 12 ของวง
1 : ในการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 นั้น ทางวงได้มีการนำเทคโนโลยีบล็อกเชนเข้ามาใช้เพื่อทำให้การลงคะแนนเกิดความโปร่งใสมากขึ้น โดยการลงคะแนนจะใช้เหรียญ "BNK Token" (บีเอ็นเค โทเค่น) แทนคะแนนโหวต ราคาขายโดยตรง (direct offering) จากทางวง ณ วันที่ 21 สิงหาคม พ.ศ. 2565 อยู่ที่โทเค่นละ 68 บาท
แบรนด์แอมบาสเดอร์
น้ำหนึ่งเคยให้สัมภาษณ์อยู่บ่อยครั้งเกี่ยวกับความสนใจในกีฬาฟุตบอลมาตั้งแต่สมัยเด็ก พร้อมทั้งแสดงออกอย่างชัดเจนว่าเธอเป็นแฟนบอลของสโมสรบุรีรัมย์ ยูไนเต็ด มาตั้งแต่เมื่อหลายปีก่อน ด้วยเหตุนี้จึงทำให้ในปี พ.ศ. 2561 สโมสรฟุตบอลบุรีรัมย์ ยูไนเต็ด ประกาศว่าน้ำหนึ่งจะเป็นแบรนด์แอมบาสเดอร์อย่างเป็นทางการของสโมสรในฤดูกาล 2562 เนื่องในโอกาสฉลองครบรอบ 10 ปี และมีการเปิดตัวอย่างเป็นทางการในวันที่ 31 ธันวาคม พ.ศ. 2561 ระหว่างงานเคานต์ดาวน์ที่สนามช้างอารีนา จังหวัดบุรีรัมย์ ส่งผลให้น้ำหนึ่งเป็นแบรนด์แอมบาสเดอร์อย่างเป็นทางการคนแรกของทีมฟุตบอลในไทยลีก
การแสดง
นอกจากสารคดีของทางวง น้ำหนึ่งมีผลงานการแสดงภาพยนตร์เรื่องแรกคือภาพยนตร์เรื่อง Where We Belong (ที่ตรงนั้น มีฉันหรือเปล่า) ร่วมกับสมาชิกในวง เธอรับบทเป็น ป่าน มือคีย์บอร์ดของวงดนตรี Stratosphere ภาพยนตร์เรื่องนี้กำกับโดย คงเดช จาตุรันต์รัศมี และหลังจากนั้นก็ได้มีส่วนร่วมในภาพยนตร์สั้นอีกสองเรื่อง ได้แก่ Me Before We และ Stratosphere ซึ่งเป็นส่วนต่อขยายของภาพยนตร์เรื่องหลัก
ต่อมาในงาน BNK48 We Talk To You เมื่อวันที่ 23 กุมภาพันธ์ พ.ศ. 2562 มีประกาศว่าน้ำหนึ่งจะได้ร่วมแสดงในภาพยนตร์ ไทบ้าน x BNK48 จากใจผู้สาวคนนี้ และเข้าฉายแล้วเมื่อวันที่ 23 มกราคม พ.ศ. 2563
ในช่วงต้นเดือนมีนาคม พ.ศ. 2564 ก็ได้มีการประกาศว่าน้ำหนึ่งจะได้ร่วมแสดงในภาพยนตร์อีกครั้งในเรื่อง ผ้าผีบอก ร่วมกับสมาชิกวงอีก 4 คน ได้แก่ พิมรภัส ผดุงวัฒนะโชค (โมบายล์), จิรดาภา อินทจักร​​ (ปูเป้), วีรยา จาง (วี), และณัฐกุล พิมพ์ธงชัยกุล (จีจี้) โดยน้ำหนึ่งรับบทเป็น สาระปี ซึ่งเสร็จสิ้นกระบวนการถ่ายทำไปแล้วเมื่อช่วงต้นปี พ.ศ. 2564 และเข้าฉายในโรงภาพยนตร์แล้วในเดือนมิถุนายน พ.ศ. 2565 ภาพยนตร์เรื่องนี้กำกับโดย ณัฐพงษ์ อรุณเนตร์ และเขียนบท, อำนวยการผลิตโดย ชูเกียรติ ศักดิ์วีระกุล
ในงาน BNK48 & CGM48 We Talk To You 2021 ในวันที่ 19 มีนาคม พ.ศ. 2564 ได้มีการประกาศว่าน้ำหนึ่งจะได้ร่วมแสดงในโปรเจกต์ของทางวง ซึ่งเบื้องต้นเป็นซีรีส์ Girls' Love โดยน้ำหนึ่งจะแสดงประกบคู่กับกานต์ธีรา วัชรทัศนกุล (เนย) ทั้งนี้ยังมี ปัญสิกรณ์ ติยะกร​ (ปัญ), เจนนิษฐ์ โอ่ประเสริฐ (เจนนิษฐ์), วีรยา จาง​ (วี), และณัฐทิชา จันทรวารีเลขา (ฟ้อนด์) มานำแสดงด้วย แต่ล่าสุดในวันที่ 2 มิถุนายน พ.ศ. 2565 ภายในงาน BNK48 & CGM48 We Talk To You 2022 มีการประกาศเพิ่มเติมเกี่ยวกับโปรเจกต์ข้างต้น ซึ่งเป็นผลงานการแสดงภาพยนตร์เรื่องยาวของ 6 เมมเบอร์ 3 คู่ จาก BNK48 และอีก 2 เมมเบอร์ 1 คู่จาก CGM48 คือ วิทิตา สระศรีสม (คนิ้ง) และมาณิฌา เอี่ยมดิลกวงศ์ (มามิ้งค์) ในชื่อเรื่อง "The Cheese Sisters" กำกับโดย ชูเกียรติ ศักดิ์วีระกุล, ณัฐพงษ์ อรุณเนตร์, ฉันทนา ทิพย์ประชาติ, สรวิชญ์ เมืองแก้ว, และ อัศฎา ลิขิตบุญมา ซึ่งเข้าฉายในวันที่ 24 พฤศจิกายน พ.ศ. 2565
คตินิยมศิลปะญี่ปุ่น
คตินิยมศิลปะญี่ปุ่น (Japonism หรือ Japonisme) เดิมมาจากภาษาฝรั่งเศสที่ใช้ในภาษาอังกฤษด้วย เป็นคำที่หมายถึงศิลปะตะวันตกที่ได้รับอิทธิพลจากศิลปะของญี่ปุ่น คำนี้ใช้เป็นครั้งแรกโดยชูลส์ แคลตีในหนังสือ L'Art Français en 1872 (ศิลปะฝรั่งเศสของปี ค.ศ. 1872) ที่ตีพิมพ์ในปีเดียวกัน งานที่ถ่ายทอดจากพื้นฐานของศิลปะญี่ปุ่นโดยตรงในศิลปะตะวันตกโดยเฉพาะงานที่สร้างโดยศิลปินชาวฝรั่งเศสเรียกว่า "japonesque" ("แบบญี่ปุ่น")
ตั้งแต่คริสต์ทศวรรษ 1860 ภาพพิมพ์แกะไม้ภาพอุกิโยะ (ukiyo-e) ของญี่ปุ่นกลายเป็นแหล่งของแรงบันดาลใจสำหรับจิตรกรสมัยอิมเพรสชันนิสม์ชาวยุโรปในฝรั่งเศสและในประเทศตะวันตกและในที่สุดก็รวมไปถึงจิตรกรนวศิลป์และบาศกนิยม (cubism) ต่อมา สิ่งที่กระทบความรู้สึกของศิลปินของศิลปะญี่ปุ่นคือการละการใช้ทัศนมิติและเงา, การใช้สีจัดในบริเวณภาพที่ราบ, เสรีภาพในการจัดองค์ประกอบในการวางหัวเรื่องของภาพจากศูนย์กลางของภาพ ที่ส่วนใหญ่อยู่ในมุมทแยงด้านต่ำจากฉากหลัง
ประวัติ
ระหว่างสมัยKaei era (ค.ศ. 1848 - ค.ศ. 1854) เรือของพ่อค้าชาวต่างประเทศเริ่มเข้ามาค้าขายในญี่ปุ่น หลังจากการการฟื้นฟูราชวงศ์เมจิ ในปี ค.ศ. 1868 แล้วญี่ปุ่นก็เริ่มการเปิดประเทศรับสิ่งต่างๆ จากตะวันตกที่รวมทั้งภาพถ่าย และเทคนิคการพิมพ์ ขณะเดียวกับที่ภาพพิมพ์แกะไม้และงานเซรามิคภาพอุกิโยะ ที่ตามด้วยผ้าทอ งานสัมริด เอ็นนาเมลคลัวซอนเน (cloisonné enamel) และศิลปะสาขาอื่นของญี่ปุ่นเข้าไปเป็นที่นิยมกันในยุโรปและสหรัฐอเมริกา
ผู้นิยมญี่ปุ่นก็เริ่มสะสมงานศิลปะของญี่ปุ่นกันอย่างขนานใหญ่ โดยเฉพาะงานพิมพ์ศิลปะภาพอุกิโยะ ที่จะเห็นได้จากตัวอย่างแรกๆ ในปารีส ราว ค.ศ. 1856 ศิลปินชาวฝรั่งเศสเฟลีซ บราเคอมงด์ (Félix Bracquemond) พบงานก็อปปีของภาพร่างเป็นครั้งแรกของหนังสือ งานร่างของโฮะกุไซ (Hokusai Manga) ในห้องพิมพ์ของช่างพิมพ์ของตนเอง ซึ่งเป็นกระดาษที่ใช้ห่อสินค้าพอร์ซีเลน ในปี ค.ศ. 1860 และ ค.ศ. 1861 ก็เริ่มมีการพิมพ์งานขาวดำของภาพอุกิโยะในหนังสือเกี่ยวกับญี่ปุ่น
นักสะสมศิลปะ นักเขียน และนักวิพากษ์ศิลป์ชาวฝรั่งเศสต่างก็เดินทางไปยังประเทศญี่ปุ่นระหว่างคริสต์ทศวรรษ 1860 ถึง 1880 ที่นำไปสู่การพิมพ์บทความต่างๆ เกี่ยวกับความงามของศิลปะญี่ปุ่นและการเผยแพร่งานภาพพิมพ์จากยุคเอะโดะมากขึ้นในยุโรป โดยเฉพาะในฝรั่งเศส ในบรรดาผู้เดินทางไปญี่ปุ่นก็ได้แก่นักเศรษฐศาสตร์ Henri Cernuschi นักวิพากษ์ศิลป์ ทีโอดอร์ ดูเรต์ และนักสะสมศิลปะชาวอังกฤษวิลเลียม แอนเดอร์สันผู้ใช้เวลาอยู่หลายปีในเอะโดะและสอนการแพทย์ (งานสะสมของแอนเดอร์สันต่อมาซื้อโดยพิพิธภัณฑ์บริติช) นักค้าศิลปะญี่ปุ่นหลายคนต่อมาก็มาตั้งหลักแหล่งอยู่ในปารีสปารีส เช่นTadamasa Hayashi และ Iijima Hanjuro นอกจากนั้นระหว่างงานนิทรรศการนานาชาติ ค.ศ. 1878 (Exposition Universelle) ที่จัดขึ้นที่ปารีสก็มีการแสดงงานจากญี่ปุ่นหลายชิ้น
ศิลปินและขบวนการ
ศิลปินญี่ปุ่นผู้มีอิทธิพลก็ได้แก่อุตามาโระ (Utamaro) และโฮะกุไซ แต่สิ่งที่น่าสนใจที่เกิดขึ้นคือขณะที่ศิลปะญี่ปุ่นไปมีอิทธิพลต่อศิลปินตะวันตก แต่ในญี่ปุ่น bunmeikaika (文明開化, "ความเป็นตะวันตก") ก็นำไปสู่การลดความนิยมการสร้างงานพิมพ์ภาพในญี่ปุ่นเอง
ศิลปินผู้ที่ได้รับอิทธิพลจากศิลปะญี่ปุ่นก็รวมทั้งอาร์เธอร์ เวสลีย์ ดาว (Arthur Wesley Dow), ปีแยร์ บอนาร์, อ็องรี เดอ ตูลูซ-โลแทร็ก, แมรี คัสซาตต์, แอดการ์ เดอกา, ปีแยร์-โอกุสต์ เรอนัวร์, เจมส์ แม็คนีลล์ วิสต์เลอร์, โกลด มอแน, ฟินเซนต์ ฟัน โคค, กามีย์ ปีซาโร, ปอล โกแก็ง, เบอร์ธา ลัม (Bertha Lum), วิลล์ เบรดลีย์ (Will Bradley), ออบรีย์ เบียร์ดสลีย์ (Aubrey Beardsley), อัลฟอนส์ มูคา (Alphons Mucha), กุสตาฟ คลิมต์ และรวมทั้งสถาปนิก แฟรงก์ ลอยด์ ไรต์, ชาร์ลส์ เรนนี แม็คคินทอช (Charles Rennie Mackintosh) และสแตนฟอร์ด ไวต์ (Stanford White) ศิลปินบางคนถึงกับย้ายไปตั้งหลักแหล่งในญี่ปุ่นเช่นฌอร์ฌ แฟร์ดีน็อง บีโก (Georges Ferdinand Bigot)
แม้ว่างานศิลปะสาขาต่างๆ จะได้รับอิทธิพลญี่ปุ่น งานพิมพ์เป็นงานที่นิยมกันมากที่สุด งานพิมพ์และงานโปสเตอร์ของอ็องรี เดอ ตูลูซ-โลแทร็กแทบจะไม่อาจจะเป็นงานที่สร้างขึ้นมาได้โดยปราศจากอิทธิพลของศิลปะญี่ปุ่น แต่งานภาพพิมพ์แกะไม้ก็มิได้มีการทำกันมาจนกระทั่งถึงเฟลิกซ์ วาลอตง (Félix Vallotton) และปอล โกแก็ง แต่ส่วนใหญ่ก็ยังคงเป็นภาพขาวดำ
วิสต์เลอร์มีบทบาทสำคัญในการนำศิลปะญี่ปุ่นเข้ามาในอังกฤษ ปารีสเป็นที่ยอมรับกันว่าเป็นศูนย์กลางของงานศิลปะญี่ปุ่น วิสต์เลอร์ก็สะสมงานเป็นจำนวนมากเมื่อพักอยู่ที่นั่น
งานของฟัน โคคหลายชิ้นก็เป็นงานที่เลียนแบบลักษณะและการวางองค์ประกอบของศิลปะ ภาพอุกิโยะ เช่นภาพ Le Père Tanguy ซึ่งเป็นภาพเหมือนของเจ้าของร้านขายอุปกรณ์ศิลปะ เป็นภาพที่มีงานภาพอุกิโยะหกชิ้นในฉากหลัง ฟัน โคคเขียน "La courtisane" ในปี ค.ศ. 1887 1887 หลังจากที่ได้เห็นงานภาพอุกิโยะโดย Kesai Eisen บนหน้าปกนิตยสาร Paris Illustré ในปี ค.ศ. 1886 ในขณะนั้นที่แอนต์เวิร์ป ฟัน โคคก็เริ่มสะสมภาพพิมพ์ญี่ปุ่นแล้ว
ในด้านดนตรีก็กล่าวได้ว่าจาโกโม ปุชชีนีได้รับอิทธิพลญี่ปุ่นในการเขียนอุปรากร Madama Butterfly กิลเบิร์ตและซัลลิแวนเขียนจุลอุปรากร The Mikado ที่ได้รับอิทธิพลจากงานแสดงนิทรรศการ "Japanese village" ในลอนดอน
ลักษณะของศิลปะญี่ปุ่นที่มีอิทธิพลต่อศิลปินตะวันตก ก็ได้แก่ความไม่สมมาตร การจัดวางองค์ประกอบของหัวใจของภาพจะไม่อยู่ที่ศูนย์กลาง (off center) และการไม่ใช้ทัศนมิติ การใช้แสงที่ไม่มีเงา และการใช้สีที่สดใส ลักษณะที่ว่านี้ตรงกันข้ามกับศิลปะโรมัน-กรีกที่นิยมกันในบรรดาศิลปินในคริสต์ศตวรรษที่ 19 ผู้เชื่อว่าตนเองสามารถปลดปล่อยศิลปะให้เป็นอิสระจากศิลปะสถาบัน
การใช้เส้นโค้ง พื้นผิวที่เป็นลาย และความตัดกันของช่องว่าง และความราบของภาพก็มีอิทธิพลต่อนวศิลป์ เส้นและลายเหล่านี้กลายมาเป็นเส้นและลายของงานกราฟิกที่พบในงานของศิลปินทั่วโลก ลักษณะรูปทรง ราบ และสีกลายมาเป็นสิ่งที่ต่อมาเป็นศิลปะนามธรรมของศิลปะสมัยใหม่
ลักษณะของศิลปะญี่ปุ่นมีอิทธิพลต่อศิลปะประยุกต์ที่รวมทั้งเครื่องเรือน ผ้าทอ เครื่องประดับ และการออกแบบกราฟิก
แฮร์รี่ พอตเตอร์กับภาคีนกฟีนิกซ์ (ภาพยนตร์)
แฮร์รี่ พอตเตอร์กับภาคีนกฟีนิกซ์ (Harry Potter and the Order of the Phoenix) ภาพยนตร์ภาคที่ 5 โดยวอร์เนอร์ บราเดอร์ส พิกเจอร์ส จากวรรณกรรมเยาวชน แฮร์รี่ พอตเตอร์กับภาคีนกฟีนิกซ์ และ เดวิด แบร์รอน ไมเคิล โกลเดนเบิร์ก เขียนบทภาพยนตร์ จากนิยายโดย เจ.เค. โรว์ลิ่ง นำแสดงโดย แดเนียล แรดคลิฟฟ์, รูเพิร์ท กรินท์, เอ็มม่า วัตสัน, เฮเลน่า บอนแฮม คาร์เตอร์, ร็อบบี้ โคลเทรน, วอร์วิค เดวิส, ราล์ฟ เฟนส์, ไมเคิล แกมบอน, เบรนแดน กลีสัน, ริชาร์ด กริฟฟิธส์, เจสัน ไอแซคส์, แกรี่ โอลด์แมน, อลัน ริคแมน, ฟิโอน่า ชอว์, แมกกี้ สมิธ, อิเมลด้า สทอนตัน, เดวิด ธิวลิส, เอ็มม่า ทอมป์สัน และ จูลี่ วอลเตอร์ส
ทำรายได้จากการฉายทั่วโลกไปแล้ว 360.7 ล้านหรียญเพียงสัปดาห์แรก ส่วนในประเทศไทยกับการทำรายได้ในสัปดาห์เปิดตัวไปได้ 70.2 ล้านบาท ในสัปดาห์แรก
เนื้อเรื่องย่อ
แฮร์รี่ พอตเตอร์ ในระหว่างที่เขารอการขึ้นปีที่ห้า ของการเรียนที่โรงเรียนคาถาพ่อมดแม่มด และเวทมนตร์ศาสตร์ฮอกวอตส์ การต้องทนอยู่กับพวกเดอร์สลีย์ที่ร้ายกาจ และเขายังไม่ได้รับจดหมายแม้แต่ฉบับเดียว จากเพื่อนๆ ร่วมชั้นและเพื่อนสนิทอย่าง รอน วีสลีย์ และ เฮอร์ไมโอนี่ เกรนเจอร์ เสียอีก และยังไม่ได้ยินข่าวจากใครสักคน หลังจากเหตุการณ์เผชิญหน้ากับ ลอร์ดโวลเดอมอร์ จดหมายที่มาถึง กลับไม่ได้เป็นอย่างที่เขาหวังว่าจะได้รับ แจ้งว่าแฮร์รี่กำลังจะเตรียมถูกไล่ออกจากฮอกวอตส์ เนื่องจากใช้ละเมิดกฎการใช้เวทมนตร์นอกโรงเรียน และต่อหน้ามักเกิ้ล ซึ่งก็คือ ดัดลีย์ ลูกพี่ลูกน้องของเขา โดยไม่คำนึงว่า นั่นเป็นการป้องกันตัวจากการโจมตีอย่างดุเดือด และไร้คำอธิบายของสองผู้คุมวิญญาณ
แฮร์รี่ต้องแก้ข้อกล่าวหาจนถึงที่สุด ต่อหน้าศาลโดยมีคอร์นีเลียส ฟัดจ์ รัฐมนตรีกระทรวงเวทมนตร์ ที่เลือกปฏิบัติในการกำกับ แต่แฮร์รี่ถูกตัดสินให้พ้นผิด ต่อมาแฮร์รี่กลับมายังฮอกวอตส์ ซึ่งทำให้ความน่าเชื่อถือของแฮร์รี่ถูกลดทอนลง เพราะเรื่องโกหกเกี่ยวกับเรื่องการเผชิญหน้ากับครั้งล่าสุดของหนุ่มวัยรุ่นและโวลเดอมอร์
แล้วแฮร์รี่เพิ่งจะรู้ว่า ศาสตราจารย์ดัมเบิลดอร์ ก่อตั้งภาคีนกฟินิกซ์ ขึ้นอย่างลับๆโดยทางกระทรวงที่ไม่ทราบ แต่ ซีเรียส แบล็ก, เซเวอรัส เสนป, แมด อาย-มูดดี้, อาเธอร์-มอลลี วิสลีย์, รีมัส ลูปิน, นิมฟาดอร่า ท็องส์ และคนอื่นๆ ก็เป็นสมาชิกภาคีด้วย โดยสถานที่ตั้งของภาคี อยู่ที่ กริมโมสเพรส บ้านของเก่าซีเรียส โดยที่ศาสตราจารย์ดัมเบิลดอร์ เสกคาถา ซ่อนบ้านไว้ด้วย
ในภาคนี้ บรรดานักเรียนฮอกวอตส์ ปี 5 ต้อง สอบ ว.พ.ร.ส. (วิชาพ่อมดระดับสามัญ)นักเรียนทั้งหลายต่างกดดันเป็นที่สุดโดยเฉพาะแฮร์รี่ เมื่อกระทรวงเวทมนตร์เริ่มครอบงำโรงเรียนฮอกวอตส์ ไม่มีใครเชื่อว่า ลอร์ดโวลเดอมอร์ กำลังเข็มแข็งขึ้นเรื่อยมาหลังจากการประลองเวทไตรภาคี สิ้นสุดลง จนสุดท้ายแฮร์รี่ก็ต้องเจ็บปวดอีกครั้งเมื่อพบกับความสูญเสียครั้งสำคัญ(อีกครั้ง) ทางกระทรวงจะทราบความจริง หรือไม่ และความกดดันของโรงเรียนจะเป็นเช่นไร ต้องติดตาม...
งานสร้าง
เดวิด เยตส์ ได้รับเลือกให้กำกับภาพยนตร์เรื่องนี้ หลังจากที่ Mike Newell (ผู้กำกับภาพยนตร์แฮร์รี่ พอตเตอร์ กับถ้วยอัคนี), Jean-Pierre Jeunet, Matthew Vaughn, และ Mira Nair ปฏิเสธที่จะกำกับ เยตส์เชื่อว่าที่เขามีความเหมาะสมจะกำกับภาพยนตร์เรื่องนี้เป็นเพราะทางสตูดิโอเห็นว่าเขาสามารถกำกับภาพยนตร์ที่ "มีความสุดขั้วและเต็มไปด้วยอารมณ์" ซึ่งมี "เบื้องหลังทางการเมือง" ได้ดี จากผลงานเก่าของเขาคือละครโทรทัศน์เรื่อง Sex Traffic นอกจากนี้แล้ว Steve Kloves ผู้เขียนบทที่เคยเขียนบทภาพยนตร์แฮร์รี่ พอตเตอร์ 4 ภาคก่อนหน้านี้ ติดภารกิจ จึงมีการจัดให้ Michael Goldenberg มาเขียนบทแทน
การซ้อมแสดงเริ่มขึ้นในวันที่ 27 มกราคม พ.ศ. 2549, เปิดกล้องวันที่ 7 กุมภาพันธ์ และปิดกล้องช่วงต้นเดือนธันวาคม การถ่ายทำจำเป็นต้องถูกระงับไป 2 เดือน ตั้งแต่ พฤษภาคม 2006 เพื่อให้แดเนียล แรดคลิฟฟ์ ได้สอบ A/S Levels และเอมมา วัตสันได้สอบ GCSE ทุนสร้างของภาพยนตร์อยู่ระหว่าง 75-100 ล้านปอนด์
ความสำเร็จของภาพยนตร์
ภาพยนตร์เรื่องแฮร์รี่ พอตเตอร์กับภาคีนกฟีนิกซ์ประสบความสำเร็จมากในด้านรายได้ของภาพยนตร์เนื่องจากเวลาที่ภาพยนตร์เข้าฉายเป็นช่วงฤดูร้อนซึ่งเป็นช่วงปิดเทอมทำให้เด็กนักเรียนมาชมภาพยนตร์กันมาก ทำให้ภาพยนตร์ภาคที่5ขึ้นอันดับ1ในบ๊อกออฟฟิสได้ภายในสัปดาห์เดียวด้วยรายได้รวมทั่วโลกภายในสัปดาห์แรกทำได้ถึง360.7 ล้านหรียญและติดอยู่ในอันดับที่7ของภาพยนตร์ทำเงินมากที่สุดตลอดกาล ถือว่าภาพยนตร์ภาคที่5นี้ประสบความสำเร็จมากรวมรายได้ทั่วโลกทำไปได้ 938ล้านเหรียญ
เกม
บริษัทEA Gameยังคงได้ผลิตเกมภาคต่อของแฮร์รี่ พอตเตอร์ในเกมชุดที่5ที่ได้พัฒนาตัวเกมให้สมจริงมากกว่าภาคก่อนๆนอกจากนั้นยังได้มีการนำเสียงนักแสดงในภาพยนตร์บางส่วนมากพากย์เสียงประกอบตัวละครในเกมอีกด้วย ซึ่งการดำเนินเนื้อเรื้องจากต่างจากภาคก่อนๆเล็กน้อยคือผู้เล่นสามารถรวบรวมกองทัพดัมเบิลดอร์ทั้งหมดโดยการทำภารกิจต่างๆนอกจากนั้นยังสามารถรับบทเป็นซีเรียสและดัมเบิลดอร์เพื่อต่อสู้กับโวลเดอมอร์ในกระทรวงเวทมนตร์ได้อีกด้วย
ดนตรีประกอบ
ในภาพยนตร์ภาคที่5นี้ได้มีการนำนิโคลาส ฮูเปอร์มาประพันธ์ดนตรีให้กับภาพยนตร์ซึ่งเพลงทั้งหมดในอัลบั้มมีดังนี้
พงศกร ขวัญเมือง
ร้อยตำรวจเอก พงศกร ขวัญเมือง (เกิด 15 กรกฎาคม พ.ศ. 2536) ชื่อเล่น เอิร์ธ เป็นนักการเมืองชาวไทย ผู้สมัครสมาชิกสภาผู้แทนราษฎรในการเลือกตั้ง พ.ศ. 2566 สังกัดพรรคประชาธิปัตย์ อดีตรองสารวัตรสอบสวน สถานีตำรวจนครบาลทุ่งมหาเมฆ เคยดำรงตำแหน่งโฆษกกรุงเทพมหานครในยุคที่พลตำรวจเอก อัศวิน ขวัญเมือง บิดาของเขาเป็นผู้ว่าราชการกรุงเทพมหานคร
ประวัติ
พงศกร ขวัญเมือง เกิดเมื่อวันที่ 15 กรกฎาคม พ.ศ. 2536 เป็นบุตรคนสุดท้องในจำนวน 3 คนของพลตำรวจเอก อัศวิน ขวัญเมือง กับวาสนา ขวัญเมือง สำเร็จการศึกษาจากโรงเรียนสวนกุหลาบวิทยาลัย, โรงเรียนเตรียมทหาร รุ่นที่ 53 (ประธานรุ่น), ปริญญาตรีจากโรงเรียนนายร้อยตำรวจ รุ่นที่ 69 (ประธานรุ่น), ปริญญาโทรัฐประศาสนศาสตรมหาบัณฑิต จากมหาวิทยาลัยคอลเลจลอนดอน และมหาวิทยาลัยออกซฟอร์ด โดยทุนรัฐบาลอังกฤษ ก่อนเข้ารับราชการเมื่อปี 2559 ในตำแหน่งรองสารวัตรสอบสวน สถานีตำรวจนครบาลทุ่งมหาเมฆ และลาออกจากราชการในเวลาต่อมา
งานการเมือง
พงศกรมีความสนใจงานด้านการเมืองมาตั้งแต่ พ.ศ. 2561 ปีต่อมาหลังลาออกจากราชการตำรวจ เขาได้รับการแต่งตั้งให้ดำรงตำแหน่งโฆษกกรุงเทพมหานคร พร้อมกับจินดารัตน์ ชโยธิน, ธรรมรัต หวั่งหลี และอรพินทร์ เพชรทัต โดยมีหน้าที่หลักคือการประชาสัมพันธ์มาตรการการจัดการโรคโควิด 19 ในกรุงเทพมหานคร
ต่อมา พงศกรได้ลงสมัครรับเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2566 ในพื้นที่เขตคลองเตยและวัฒนา โดยสังกัดพรรคประชาธิปัตย์ ทั้งนี้ พลตำรวจเอกอัศวิน บิดาของเขา ได้เข้าร่วมงานการเมืองกับพรรครวมไทยสร้างชาติ
เดเอ็ฟเบ-โพคาล ฤดูกาล 2017–18
เดเอ็ฟเบ-โพคาล ฤดูกาล 2017–18 เป็นฤดูกาลที่ 75 ของการแข่งขันฟุตบอลถ้วยเยอรมันแบบแพ้คัดออกประจำปี ซึ่งจะเริ่มต้นเมื่อวันที่ 11 สิงหาคม พ.ศ. 2560 (ค.ศ. 2017) กับรอบแรกจากหกรอบและจะสิ้นสุดลงในวันที่ 19 พฤษภาคม พ.ศ. 2561 (ค.ศ. 2018) กับรอบชิงชนะเลิศที่ สนามกีฬาโอลิมปิก ใน เบอร์ลิน. ทีมชนะเลิศของเดเอ็ฟเบ-โพคาลนั้นจะได้สิทธิ์สำหรับปีถัดไปของ ยูฟายูโรปาลีก, ถ้าไม่ได้สิทธิ์อยู่แล้วสำหรับ ยูฟ่าแชมเปียนส์ลีก ผ่านอันดับในลีก.
ตารางการแข่งขันในแต่ละรอบ
แต่ละรอบของการแข่งขันฤดูกาล 2017–18 ที่มีกำหนดไว้ดังต่อไปนี้:
รอบ 1
การจับสลากสำหรับรอบแรกจะจัดขึ้นในวันที่ 11 มิถุนายน พ.ศ. 2560 (ค.ศ. 2017) ในเวลา 18:00 (เวลาท้องถิ่น), กับ เซบัสเตียน เคห์ล จะเป็นผู้ทำการจับสลากในรอบนี้. สามสิบสองนัดจะทำการลงเล่นตั้งแต่วันที่ 11 ถึง 14 สิงหาคม พ.ศ. 2560 (ค.ศ. 2017).
รอบ 2
การจับสลากสำหรับรอบสองจะจัดขึ้นในวันที่ 20 สิงหาคม พ.ศ. 2560 (ค.ศ. 2017) ในเวลา 18:00 (เวลาท้องถิ่น). สิบหกนัดจะทำการลงเล่นตั้งแต่วันที่ 24 ถึง 25 ตุลาคม พ.ศ. 2560 (ค.ศ. 2017).
รอบ 16 ทีมสุดท้าย
การจับสลากสำหรับรอบ 16 ทีมสุดท้ายจะจัดขึ้นในวันที่ 29 ตุลาคม พ.ศ. 2560 (ค.ศ. 2017) ในเวลา 18:00 (เวลาท้องถิ่น), กับ สเตฟาน เอฟเฟนแบร์ก จะเป็นผู้ทำการจับสลากในรอบนี้. แปดนัดจะทำการลงเล่นตั้งแต่วันที่ 19 ถึง 20 ธันวาคม พ.ศ. 2560 (ค.ศ. 2017).
รอบก่อนรองชนะเลิศ
การจับสลากสำหรับรอบก่อนรองชนะเลิศจะจัดขึ้นในวันที่ 7 มกราคม พ.ศ. 2561 (ค.ศ. 2018) ในเวลา 18:00 (เวลาท้องถิ่น), กับ โอลิเวอร์ ร็อกกิสช์ จะเป็นผู้ทำการจับสลากในรอบนี้. สี่นัดจะทำการลงเล่นตั้งแต่วันที่ 6 ถึง 7 กุมภาพันธ์ พ.ศ. 2561 (ค.ศ. 2018).
รอบรองชนะเลิศ
การจับสลากสำหรับรอบรองชนะเลิศจะจัดขึ้นในวันที่ 11 กุมภาพันธ์ พ.ศ. 2561 (ค.ศ. 2018) ในเวลา 18:00 (เวลาท้องถิ่น). สองนัดจะทำการลงเล่นตั้งแต่วันที่ 17 ถึง 18 เมษายน พ.ศ. 2561 (ค.ศ. 2018).
รอบชิงชนะเลิศ
นัดชิงชนะเลิศจะจัดขึ้นในวันที่ 19 พฤษภาคม 2560 ที่สนาม โอลึมเพียชตาดิโยน ใน เบอร์ลิน.
ผู้ทำประตูสูงสุด
ด้านล่างนี้คืออันดับผู้ทำประตูสูงสุดของเดเอ็ฟเบ-โพคาล, เรียงลำดับแรกตามจำนวนประตู, และตามด้วยตัวอักษรในกรณีที่จำเป็น. ประตูที่ทำได้ในการยิงลูกโทษจะไม่นับรวม.
ธาริต เพ็งดิษฐ์
ธาริต เพ็งดิษฐ์ อดีตที่ปรึกษาประจำสำนักนายกรัฐมนตรี เป็นอดีตอธิบดีกรมสอบสวนคดีพิเศษ อดีตเลขาธิการคณะกรรมการป้องกันและปราบปรามการทุจริตในภาครัฐ อดีตคณะกรรมการสำนักงานบริหารการแปลงสินทรัพย์เป็นทุน อดีตคณะกรรมการบริหารกิจการขององค์การอุตสาหกรรมป่าไม้ และ อดีตอัยการจังหวัดประจำกรม สำนักงานคณะกรรมการอัยการ
ประวัติ
ธาริต เกิดที่โรงพยาบาลคริสเตียน ในตำบลคุ้งสำเภา อำเภอมโนรมย์ จังหวัดชัยนาท เมื่อแรกเกิดมีร่างกายไม่แข็งแรงนัก ต้องอยู่ในตู้อบที่โรงพยาบาลนานถึง 3 เดือน ผู้เป็นแม่จึงเดินทางด้วยเรือ ไปพบหลวงพ่อฤๅษีลิงดำ แห่งวัดท่าซุง  จังหวัดอุทัยธานี เพื่อขอให้ตั้งชื่อ หลวงพ่อฤๅษีลิงดำจึงให้ชื่อว่า "เบญจ" (เป็นชื่อเดียวกับชื่อเล่นด้วย)  เพื่อเป็นการแก้เคล็ดเนื่องจากพี่ของนายธาริตที่เกิดก่อนหน้านั้นถึง 4 ได้เสียชีวิตหมดตั้งแต่แรกคลอด  เป็นหลานปู่ของ ร.อ.เจี๊ยบ เพ็งดิษฐ์  นายทหารคนใกล้ชิดจอมพล ป. พิบูลสงคราม ซึ่งลาออกจากราชการและย้ายครอบครัวจากพระนครไปอยู่ที่จังหวัดชัยนาท หลังจอมพล ป.ถูกรัฐประหาร
สำเร็จการศึกษาระดับมัธยมจากโรงเรียนเตรียมอุดมศึกษา จากนั้นเข้าศึกษาต่อในคณะวนศาสตร์ มหาวิทยาลัยเกษตรศาสตร์ รุ่น KU 37 แต่ด้วยความไม่ชอบและปรับตัวไม่ได้ กับระบบ "โซตัส" จึงลาออกไปสมัครเรียนคณะนิติศาสตร์ มหาวิทยาลัยธุรกิจบัณฑิตย์ ในปี 2521 จนสำเร็จการศึกษานิติศาสตรบัณฑิต (เกียรตินิยมอันดับหนึ่ง) และเนติบัณฑิตไทย  รวมถึงนิติศาสตรมหาบัณฑิต สาขากฎหมายอาญาและกระบวนการยุติธรรมทางอาญา จากจุฬาลงกรณ์มหาวิทยาลัย
เมื่ออายุได้ 35 ปี จึงเปลี่ยนชื่อมาเป็นธาริต ตามหลักทักษาปกรณ์ตามความเชื่อของโหราศาสตร์ไทย โดยให้คำว่า ธ เป็นเดชนำหน้าชื่อ
การทำงาน
ก่อนรับราชการอัยการ ธาริตเป็นผู้ช่วยอาจารย์สอนกฎหมาย  จนกระทั่งได้พบกับคณิต ณ นครในฐานะอาจารย์พิเศษ จึงแนะนำให้ธาริตไปสอบอัยการหลังเรียนจบนิติศาสตร์มหาบัณฑิต  และธาริตก็สอบได้เป็นอัยการ จนกระทั่งทักษิณ ชินวัตรได้ก่อตั้งพรรคไทยรักไทย ได้ระดมนักกฎหมายหลายคน เช่น คณิต ณ นคร,  เรวัติ ฉ่ำเฉลิม ร่วมก่อตั้งพรรค  ซึ่งในจำนวนนั้นมีธาริตอยู่ด้วย  ทำให้หลังจากที่พรรคไทยรักไทยชนะการเลือกตั้ง  ธาริตจึงได้รับแต่งตั้งให้ช่วยราชการสำนักนายกรัฐมนตรี โดยทำงานกับพรหมินทร์ เลิศสุริย์เดช รองนายกรัฐมนตรี  ขณะเดียวกันนายธาริตยังเป็นเป็นคณะที่ปรึกษาของพันศักดิ์ วิญญรัตน์อีกด้วย
ภายหลังจัดตั้งสำนักงานคณะกรรมการป้องกันและปราบปรามการทุจริตในภาครัฐ เขาดำรงตำแหน่งเลขาธิการของหน่วยงานนี้เป็นคนแรก
เมื่อมีการจัดตั้งกรมสอบสวนคดีพิเศษ (DSI) ในรัฐบาลทักษิณ ชินวัตร ธาริตได้โอนมาดำรงตำแหน่งรองอธิบดี  และต่อมาก็ได้รับแต่งตั้งเป็นเลขาธิการคณะกรรมการป้องกันและปราบปรามการทุจริตในภาครัฐ จนกระทั่งได้รับแต่งตั้งเป็นอธิบดีกรมสอบสวนคดีพิเศษแทน ทวี สอดส่อง ในรัฐบาลอภิสิทธิ์ เวชชาชีวะ
ธาริต เป็นหนึ่งในคณะกรรมการศูนย์อำนวยการแก้ไขสถานการณ์ฉุกเฉิน (ศอฉ.) เมื่อครั้งมีการชุมนุมของแนวร่วมประชาธิปไตยต่อต้านเผด็จการแห่งชาติ ขับไล่รัฐบาลอภิสิทธิ์ เวชชาชีวะ ในปี พ.ศ. 2553 แต่ไม่ได้เป็นคณะกรรมการด้านยุทธการ นอกจากนี้ยังมีส่วนสำคัญในการดำเนินคดีทางการเมืองหลายคดี
ในวันที่ 25 พฤศจิกายน พ.ศ. 2556 เขารับคำร้องที่พรรคเพื่อไทยฟ้องร้องถอดถอนตุลาการศาลรัฐธรรมนูญและเป็นหัวหน้าพนักงานสอบสวนเพื่อเอาผิดต่อตุลาการศาลรัฐธรรมนูญ
ในวันที่ 18 ธันวาคม พ.ศ. 2556 ได้มีประกาศกรมสอบสวนคดีพิเศษ เรื่อง มติคณะกรรมการคดีพิเศษให้คดีความผิดทางอาญาอื่นเป็นคดีพิเศษโดยมีมติ ว่ารับกรณี สุเทพ เทือกสุบรรณ กับพวก ถูกกล่าวหาว่ากระทำความผิดอาญาสืบเนื่องจากการชุมนุมทางการเมืองในพื้นที่กรุงเทพมหานคร เป็นคดีพิเศษ
ในระหว่างเหตุการณ์วิกฤตการณ์การเมืองไทย พ.ศ. 2556–2557 ธาริตเป็นกรรมการในศูนย์รักษาความสงบในสมัยรัฐบาลยิ่งลักษณ์ ชินวัตร และได้รับการแต่งตั้งเป็นที่ปรึกษาการแก้ไขสถานการณ์ฉุกเฉินและผู้ช่วยเลขานุการ ในวันที่ 21 มกราคม พ.ศ. 2557
ธาริตได้รับการต่ออายุราชการภายหลังเกษียณอายุราชการในสมัยรัฐบาล ยิ่งลักษณ์ ชินวัตร ณ ขณะนั้นเป็นที่วิพากษ์วิจารณ์เนื่องจาก ถวิล เปลี่ยนศรีถูกโยกย้ายเป็นที่ปรึกษานายกรัฐมนตรี เนื่องจากเป็นกรรมการและเลขานุการศูนย์อำนวยการแก้ไขสถานการณ์ฉุกเฉิน (ศอฉ.)แต่ธาริต เพ็งดิษฐ์ กลับได้ต่ออายุราชการทั้ง ๆ ที่เป็นกรรมการศูนย์อำนวยการแก้ไขสถานการณ์ฉุกเฉิน เช่นเดียวกัน ในปี พ.ศ. 2557 หลังการยึดอำนาจการปกครองของคณะรักษาความสงบแห่งชาติ ได้รับคำสั่งให้ย้ายไปดำรงตำแหน่งที่ปรึกษาประจำสำนักนายกรัฐมนตรี